यह साफ़ नज़र आ रहा है कि आरएसएस और बीजेपी एक तरफ़ तो डा.अंबेडकर को पूज्य बताने का अभियान चला रहे हैं, तो दूसरी तरफ़ उनके विचारों को दफ़नाने की कोशिश हो रही है। तमाम अंबेडकरवादी नेताओं को सांसद और मंत्री बनाकर ‘चुप’ कराने का सिलसिला भी छिपा नही है। कौन सोच सकता था कि प्रखर अंबेडकरवादी और ‘जस्टिस पार्टी’ बनाकर मायावती पर अंबेडकर के विचारों को छोड़ने का आरोप लगाने वाले उदितराज (रामराज नाम था, बौद्ध धर्म स्वीकार करेक उदितराज बने) बीजेपी के सांसद हो जाएँगे।